Lill-Ħabib tiegħi Pi…Di… (Mill-ktieb tat-tifkiriet) Mingħajr ma nbixtek qatt għamilt għalija U bil-pinna niggist bla ħajr, bla finiena: inżilt għal kliem li jħammar bil-mistħija ma ngħidx wiċċ it-tajbin, 'ma wiċċ il-ħżiena. Infart, għaliex flok kelma barranija ħarġitli kelma tagħna,—u ma kontx jiena li ħlaqt il-kelma,—jekk dik kienet ħtija kienet fitija qadima u għamlet żmienha. Jien naf min int: mill-ħsieb malituf, mill-kliem qabbieżi, tixref, qisha minn ritratt xbihitek, darba hienja, il-lum bla sliem. Iżda xejn tibża': jekk int ismi rfistu, jiena naħfirlek hawn quddiem kulliadd kif għandu jagħmel Saċerdot ta' KRISTU.